અમદાવાદ, 28 જુલાઇ: આજે સતત ત્રીજા દિવસે પણ ગુજરાતમાં વરસાદ વરસી રહ્યો છે. વરસાદ એક તરફ ખુશીઓ લઇને આવ્યો છે તો ઘણે સ્થળે વેરણ બનીને વરસી રહ્યો છે. ગુજરાતના ઘણા જિલ્લાઓમાં ડેમો ઓવર ફ્લો થઇ રહ્યા છે. જ્યારે ઘણા ગામડાઓમાં પાણી એવા તો ઘુસી ગયા છે કે ગ્રામ વાસીઓએ સ્થળાંતરણ કરવું પડી રહ્યું છે. જ્યારે મહેસાણાના કેટલાંક ગામો સંપર્ક વિહોણા થઇ ગયા છે. આજે આખા દિવસમાં પડેલા ધોધમાર વરસાદના કારણે ઠેરઠેર જુદા જુદા બનાવોમાં કૂલ 11 લોકોના મોત નિપજ્યા છે. જ્યારે દરિયા કિનારે વસતા લોકોને દરિયો ખેડવાની મનાઇ ફરમાવી દેવામાં આવી છે.